**Leauwe yn Fryslân - Programma stúdzjedagen jiergong 2019 - 2020**

De kursus wurdt oanbean yn in syklus fan trije jier. De kursist kin íén jier dielnimme of de ferkenningstocht útwreidzje.

*Yntroduksjemoarn op woansdei 26 juny 2019*

- Ynlieding op de stúdzjedagen en romte foar ynbring fan de dielnimmers.

- Yntroduksjekolleezje: It taalgebrûk en taalbewustwêzen yn it religieuze domein – liturgy en pastoraat – stiet yn ferbining mei taaloerdracht en it funksjonearjen fan de taal yn oare domeinen: formele en ynformele sosjale libben, media en kultuer; mûnling en skriftlik. Dosint: dr. Alex Riemersma

*Dei 1. Histoaryske teology (18 septimber 2019)*

Tema: ‘Dr. Wumkes en de Kristlik Fryske beweging yn de 20e ieu’. Oer ûntstean, stribjen en fruchten fan de ‘eigen zuil' yn it 20-ste ieuske Fryslân oan de hân fan libben en wurkjen fan Geert Aeilco Wumkes. Dosint: dr. Liuwe Westra

*Dei 2: Bibelske teology (16 oktober 2019)*

Tema: De geastlike wei fan Paulus. Oer ‘Joaden en heidens’ nei oanlieding fan haadstik 8 út it boek ‘Op ús eigen wize. Sân ferhalen út it boek Hannelingen oer taal en kultuer.’ Dosint: drs. Hinne Wagenaar

*Dei 3: Systematyske teology (27 novimber 2019)*

Tema: Geast en Tsjerke: ‘Ik fiel jo winen waaien hjoed’. Oepke Noordmans as Frysk teolooch malgré soi. De tsjerken yn Fryslân as mienskippen fan bouwers en brekkers. De Fryske taalwil teologysk tsjut. Dosint: dr. Liuwe Westra

*Dei 4: Praktyske teology (15 jannewaris 2020)*

Tema: Spoaren fan God yn it deistige libben & diakonaat.
Skepping, skientme en meiminsklikens, mei as kontekstueel foarbyld it libben en wurk fan pater Titus Brandsma. Dosint: drs. Tytsje Hibma

**Ynformaasje oer it programma fan de oare 2 jiergongen is te finen op de webside fan Krúspunt:** [**http://www.kruspunt.frl/leauwe-yn-fryslan/**](http://www.kruspunt.frl/leauwe-yn-fryslan/)